
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 12.09.2026, ora 08.00 – 13.09.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 13.09.2026, ora 07.00

RÂURI 
Institutul Naţional de Hidrologie și Gospodărire a Apelor (I.N.H.G.A.) a emis în data de 12.09.2026, la ora 12:15, atenţionarea hidrologică nr. 95--COD GALBEN, valabilă în intervalul 12.09.2026, ora 15:00-13.09.2026, ora 12:00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE pe râurile din bazinele hidrografice: Prahova – bazin superior și afluenți bazin mijlociu si inferior (județele: Prahova și Ialomița), Buzău – afluenții aferenți sectorului aval S.H. Nehoiu – amonte S.H. Banița (județele: Buzău și Prahova), Bistrița – afluenții aferenți sectorului aval Ac. Izvoru Muntelui (județele: Neamț, Harghita și Bacău), Trotuș – afluenții aferenți sectorului aval S.H. Goioasa (județele: Bacău, Harghita, Covasna și Neamț), Putna – bazin superior si afluenți bazin mijlociu si inferior (județul Vrancea), Râmnicu Sărat – bazin superior și afluenți bazin mijlociu si inferior (județele: Buzău și Vrancea), Siret – afluenții mici aferenți sectorului aval confluență cu râul Moldova (județele: Neamț, Bacău, Vrancea și Galați), Bârlad – bazin amonte S.H. Negrești și afluenții aferenți sectorului aval S.H. Negrești (județele: Neamț, Vaslui, Iași, Bacău, Vrancea și Galați), Bahlui – bazin superior și afluenți bazin mijlociu și inferior (județele: Botoșani și Iași), Prut – afluenții aferenți sectorului aval S.H. Drânceni (județele: Vaslui și Galați).

Atenționarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale, care se pot produce cu probabilitate şi intensitate mai mare pe unele râuri mici din judeţele: Vaslui și Galați.

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: BACĂU, BOTOŞANI, BUZĂU, COVASNA, GALAŢI, HARGHITA, IALOMIŢA, IAŞI, NEAMŢ, PRAHOVA, VASLUI şi VRANCEA (12 prefecturi) –COD GALBEN. 
Debitele au fost în creștere pe râurile din bazinele hidrografice: Vișeu, Someșul Mare, Siret (exceptând cursul superior și mijlociu al acestuia), Bârlad, Jijia și Bahlui ca urmare a precipitațiilor căzute în interval și propagării. Pe cursul Prutului și cursul superior și mijlociu al Siretului debitele au fost în ușoară scădere, iar pe celelalte râuri din țară au fost relativ staționare. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Suceava, Moldova, Râmnicu Sărat, Putna, Bârlad, bazinul mijlociu și inferior al Someșului, bazinul superior și mijlociu al Mureșului, pe cursul superior și mijlociu al Siretului, pe cursurile superioare ale Bistriței și Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în general staționare, exceptând râurile din bazinele superioare ale Argeșului și Ialomiței, cursul inferior al Siretului și cursurile mijlocii și inferioare ale Buzăului, Râmnicului Sărat, Putnei, Trotușului, Bistriței, Moldovei, Sucevei și Bârladului, unde vor fi în creștere ușoară ca urmare a precipitațiilor prognozate și propagării. 

Pe râurile din bazinele hidrografice ale Vișeului, Someșului Mare, Prutului, cursurile superioare ale Buzăului, Râmnicului Sărat, Putnei, Trotușului, Bistriței, Moldovei, Sucevei și Bârladului debitele vor fi în scădere.

Sunt posibile creșteri de niveluri și debite pe unele râuri din zonele de deal și de munte, mai ales pe cele din jumătatea de est a țării, ca urmare a precipitațiilor sub formă de aversă prognozate și propagării.

DUNĂRE
Debitul la intrarea în ţară (secţiunea Baziaş) în intervalul 12-13.09.2026 a fost staționar, având valoarea de 1300 m3/s, sub media multianuală a lunii septembrie (3800m3/s). 

În aval de Porţile de Fier debitele au fost în scădere pe sectoarele Gruia-Cernavodă și Vadu Oii-Tulcea și staționare la Hârșova.

Debitul la intrarea în ţară (secţiunea Baziaş) va fi în scădere (1250 m3/s).

În aval de Porţile de Fier debitele vor fi staționare pe sectorul Gruia-Calafat și la Hârșova și în scădere pe sectoarele Bechet-Cernavodă și Vadu Oii-Tulcea.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 12.09.2026, ora 10.00 –13.09.2026, ora 06.00 

Administraţia Naţională de Meteorologie (A.N.M.) a emis în data de 12.09.2026, la ora 10:00, atenţionarea meteorologică nr. 159, astfel:

-INFORMARE METEOROLOGICĂ valabilă în intervalul 12.09.2026, ora 10:00-13.09.2026, ora 22:00, vizând instabilitate atmosferică, cantități însemnate de apă și intensificări ale vântului: ,,vremea va fi în general instabilă, sâmbătă (12 septembrie) în jumătatea de est a teritoriului, iar duminică (13 septembrie) în sud-est și local în centru și sud. Instabilitatea atmosferică se va manifesta prin averse ce vor avea și caracter torențial, descărcări electrice, izolat grindină de mici dimensiuni (1...2 cm) și vijelii (viteze în general de 40...60 km/h). În intervale scurte de timp (1...3 ore) sau prin acumulare cantitățile de apă vor fi de 10...15 l/mp și pe arii restrânse de peste 30 l/mp. Vântul va prezenta intensificări temporare, în sud-vest, în est, precum și la munte în general cu viteze de 40...60 km/h.”

-COD GALBEN valabil în intervalul 12.09.2026, orele 10:00-20:00, vizând intensificări ale vântului: „pe parcursul zilei de sâmbătă vântul va prezenta intensificări în județele Mehedinți și Dolj cu viteze de 50...65 km/h.”

-COD GALBEN valabil în intervalul 12.09.2026, ora 14:00-13.09.2026, ora 05:00, vizând instabilitate atmosferică și averse torențiale însemnate cantitativ: „în județele Neamț, Iași, Bacău, Vaslui, Vrancea, Galați, Brăila și zona de munte a județelor Buzău și Prahova, vor fi perioade cu instabilitate atmosferică ce se va manifesta prin averse torențiale însemnate cantitativ, descărcări electrice, intensificări ale vântului, izolat vijelii (rafale de 50...70 km/h) și grindină de mici dimensiuni (1...2 cm). În intervale scurte de timp (1...3 ore) și prin acumulare cantitățile de apă vor fi de 20...25 l/mp și local de peste 30...40 l/mp.”
Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:

-către toare prefecturile (42 de prefecturi)-informare meteorologică.
-către prefecturile judeţelor: BACĂU, BRĂILA, BUZĂU, DOLJ, GALAŢI, IAŞI, MEHEDINŢI, NEAMŢ, PRAHOVA, VASLUI şi VRANCEA (11 prefecturi)-COD GALBEN.
În ţară vremea s-a răcit față de ziua precedentă în cea mai mare parte a teritoriului, mai accentuat (scădere în general de 10...15 grade) în vest, nord-vest și centru, unde a devenit local mai rece decât în mod normal, în timp ce în sud-est s-a menținut călduroasă. Pe parcursul zilei cerul a fost mai mult noros în Crișana, Maramureș și Transilvania, a prezentat înnorări temporar accentuate în Moldova, Muntenia și Oltenia, a fost variabil în Banat și senin în Dobrogea. S-au semnalat averse în centrul și nord-estul țării și pe arii mai restrânse în nord-vest și sud. Noaptea au fost înnorări în majoritatea zonelor, dar aria ploilor s-a restrâns către regiunile estice și sud-estice. Ploile au fost însoțite izolat de descărcări electrice, iar cantitățile de apă au fost în general de 2...8 l/mp, pe arii restrânse în Moldova și estul Munteniei de 15...20 l/mp și izolat peste 20...30 l/mp în județele Galați, Iași și Vaslui. Vântul a suflat slab și moderat, cu intensificări îndeosebi pe parcursul zilei în vestul și sudul Olteniei, unde rafalele au atins viteze de 50…55 km/h, dar trecător și la intensități mai mici (35...40 km/h) în Moldova, estul Munteniei și Dobrogea în cursul nopții, precum și de scurtă durată în timpul averselor. Temperaturile maxime s-au încadrat între 14 grade

la Dumbrăvița de Codru și Borod și 33 de grade la Cernavodă, iar la ora 06 erau valori termice cuprinse între 5 grade la Apa Neagră și 21 de grade la Constanța-Dig. În prima parte a zilei și din nou noaptea izolat în vest și centru a fost ceață.

Observație: în intervalul de diagnoză au fost emise 2 atenționări cod galben pentru intensificări ale vântului de către SRPV Craiova.

La Bucureşti valorile termice au fost în scădere față de ziua precedentă și s-au situat în jurul mediilor climatologice. Cerul a fost temporar noros, iar la orele prânzului și din nou spre seară și noaptea au fost ploi slabe, trecător cu caracter de aversă. Vântul a suflat slab până la moderat. Temperatura maximă a fost de 27 de grade la Afumați și Filaret și 28 de grade la Afumați, iar la ora 6 se înregistrau 15 grade la Afumați și 16 grade la Filaret și Băneasa.

3. Prognoza meteorologică în intervalul 13.09.2026, ora 09.00-14.00.2026, ora 9.00
În ţară vremea se va răci și în regiunile sudice și sud-estice, astfel că în cea mai mare parte a teritoriului valorile termice diurne se vor situa sub mediile multianuale specifice datei. În Dobrogea, în estul și sud-estul Moldovei nebulozitatea va fi persistentă pe parcursul zilei și va ploua, iar înnorări temporar accentuate, averse și descărcări electrice vor fi după-amiaza și seara local în Muntenia și la munte și pe alocuri în Oltenia și Transilvania. Izolat cantitățile de apă vor fi mai însemnate (10...20 l/mp) și punctifom în regiunile sudice va cădea grindină de mici dimensiuni. Noaptea cerul va deveni variabil și doar izolat în primele ore va mai ploua slab. Vântul va sufla slab și moderat, cu unele intensificări în sud-vest, în est, precum și în Carpații Meridionali și de Curbură, dar de scurtă durată și în timpul ploilor (viteze în general de 40...50 km/h). Temperaturile maxime se vor încadra între 16 grade izolat în estul Transilvaniei, Moldova și nordul Dobrogei și 27 de grade în sud-vestul Olteniei, iar cele minime vor fi cuprinse între 4...5 grade în depresiunile intramontane și 15...16 grade pe litoral. Dimineața și noaptea izolat va fi ceață. 

La Bucureşti vremea se va răci, astfel încât temperatura maximă va fi de 21...22 de grade. Cerul va fi temporar noros și mai ales spre seară vor fi averse (cantități de apă în general de 3...5 l/mp) și posibil descărcări electrice. Vântul va sufla slab și moderat. Minima termică va fi de 11...12 grade.

II. CALITATEA APELOR

Nu au fost semnalate evenimente deosebite.
III. CALITATEA MEDIULUI

1. În domeniul aerului
Nu au fost semnalate evenimente deosebite.
2. În domeniul solului şi vegetaţiei 

Nu au fost semnalate evenimente deosebite.
3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

